IR-REGOLAMENT (KE) Nru 184/2005 TAL-PARLAMENT EWROPEW U TAL-KUNSILL

tat-12 ta’ Jannar 2005

dwar l-istatistika tal-Komunità fuq il-bilanċ ta’ pagamenti, kummerċ internazzjonali f’servizzi u investiment dirett barrani

IL-PARLAMENT EWROPEW U L-KUNSILL TA’ L-UNJONI EWROPEA,

Wara li kkunsidraw it-Trattat li jistabbilixxi l-Komunità Ewropea, u b’mod partikolari l-Artikolu 285(1) tiegħu,

Wara li kkunsidraw il-proposta mill-Kummissjoni,

Wara li kkunsidraw l-opinjoni tal-Bank Ċentrali Ewropew, mogħtija skond l-Artikolu 105(4) tat-Trattat (1),

Jaġixxu skond il-proċedura stabbilita fl-Artikolu 251 tat-Trattat (2),

Billi:

ADOTTAW DAN IR-REGOLAMENT:

Artikolu 1

Is-Suġġett

Dan ir-Regolament jistabbilixxi qafas komuni għall-produzzjoni sistematika ta’ statistika tal-Komunità dwar il-bilanċ tal-pagamenti, il-kummerċ internazzjonali f’servizzi u l-investiment dirett barrani.

Artikolu 2

Il-Preżentazzjoni tad-data

1. L-Istati Membri għandhom jippreżentaw lill-Kummissjoni (Eurostat) data dwar il-bilanċ tal-pagamenti, il-kummerċ internazzjonali f’servizzi u l-investiment dirett barrani kif imsemmi fl-Anness I. Id-data għandha tkun kif definita fl-Anness II.

2. L-Istati Membri għandhom jippreżentaw id-data lill-Kummissjoni (Eurostat) skond l-iskadenzi murija fl-Anness I.

Artikolu 3

Is-Sorsi ta’ data

1. L-Istati Membri għandhom jiġbru l-informazzjoni meħtieġa taħt dan ir-Regolament billi jużaw is-sorsi kollha li huma jikkunsidraw relevanti u xierqa. Dawn jistgħu jinkludu sorsi ta’ data amministrattiva bħal ma huma r-reġistri tan-negozju.

2. Persuni naturali u legali meħtieġa li jipprovdu informazzjoni għandhom, meta jirrispondu, jikkonformaw mal-limiti ta’ żmien u d-definizzjonijiet stabbiliti mill-istituzzjonijiet nazzjonali responsabbli għall-ġbir tad-data fi ħdan l-Istati Membri skond dan ir-Regolament.

3. Fejn id-data meħtieġa ma tkunx tista’ tiġi miġbura bi spiża raġonevoli, għandhom jiġu trasmessi l-aħjar stimi (bil-valuri żero inklużi).

Artikolu 4

Il-Kriterji ta’ kwalità u r-Rapporti

1. L-Istati Membri għandhom jieħdu l-miżuri raġonevoli kollha li huma jqisu meħtieġa sabiex jiżguraw il-kwalità tad-data trasmessa skond standards komuni ta’ kwalità.

2. L-Istati Membri għandhom jipprovdu lill-Kummissjoni b’rapport dwar il-kwalità tad-data trasmessa (minn hawn ’il quddiem imsejħa “rapport ta’ kwalità”).

3. L-istandards komuni ta’ kwalità, kif ukoll il-kontenut u l-perjodiċità tar-rapporti ta’ kwalità, għandhom jiġu speċifikati skond il-proċedura msemmija fl- Artikolu 11 (2), filwaqt li jitqiesu l-implikazzjonijiet fir-rigward ta’ l-ispejjeż tal-ġbir u l-kompilazzjoni tad-data kif ukoll tibdil importanti fil-ġbir tad-data.

Il-kwalità tad-data trasmessa għandha tiġi stmata, fuq il-bażi tar-rapporti ta’ kwalità, mill-Kummissjoni bl-għajnuna tal-Kumitat dwar il-Bilanċ tal-Pagamenti msemmi fl-Artikolu 11. Din l-istima mill-Kummissjoni għandha tintbagħat lill-Parlament Ewropew għall-informazzjoni.

4. L-Istati Membri għandhom jikkomunikaw lill-Kummissjoni l-bidliet metodoloġiċi prinċipali jew bidliet oħra li jinfluwenzaw id-data trasmessa, mhux aktar tard minn tliet xhur wara li kwalunkwe bidla tali ssir applikabbli. Il-Kummissjoni għandha tinnotifika lill-Parlament Ewropew u lill-Istati Membri l-oħra bi kwalunkwe komunikazzjoni bħal din.

Artikolu 5

Il-Flussi tad-data

L-istatistika li prodotta għandha tiġi miġbura biex tintbagħat lill-Kummissjoni (Eurostat) skond il-flussi ta’ data li ġejjin:

Il-flussi tad-data għandhom ikunu kif speċifikat ulterjorment fl-Anness I.

Artikolu 6

Il-Perijodu ta’ Referenza u l-Perjodiċità

L-Istati Membri għandhom jikkompilaw il-flussi tad-data skond l-ewwel perijodu ta’ referenza u l-perjodiċità relevanti kif speċifikat fl-Anness I.

Artikolu 7

It-Trasmissjoni ta’ data

L-Istati Membri għandhom jittrasmettu lill-Kummissjoni (Eurostat) id-data meħtieġa minn dan ir-Regolament skond format u proċedura definiti mill-Kummissjoni, skond il-proċedura msemmija fl-Artikolu 11 (2).

Artikolu 8

It-Trasmissjoni u l-Iskambju ta’ data Kunfidenzjali

1. Minkejja r-regoli stabbiliti fl-Artikolu 5(4) tar-Regolament (Euratom, KEE) Nru 1588/90, it-trasmissjoni ta’ data kunfidenzjali bejn l-Eurostat u l-BĊE tista’ sseħħ fejn din it-trasmissjoni tkun meħtieġa sabiex tiżgura koerenza bejn il-figuri tal-bilanċ tal-pagamenti ta’ l-Unjoni Ewropea u dawk tat-territorju ekonomiku ta’ l-Istati Membri li adottaw il-munita unika.

2. Paragrafu 1 għandu japplika bil-kondizzjoni li l-BĊE jagħti debitament każ tal-prinċipji definiti fl-Artikolu 10 tar-Regolament (KE) Nru 322/97 u jikkonforma mal-kondizzjonijiet stabbiliti fl-Artikolu 14 ta’ l-istess Regolament.

3. L-iskambju ta’ data kunfidenzjali, kif definit bl-Artikolu 13 tar-Regolament (KE) Nru 322/97, għandu jkun permess bejn Stati Membri fejn l-iskmabju jkun meħtieġ sabiex jissalvagwardja l-kwalità tal-figuri tal-bilanċ tal-pagamenti ta’ l-Unjoni Ewropea.

L-Istati Membri li jirċievu data kunfidenzjali minn Stati Membri oħra għandhom jittrattaw dik l-informazzjoni b’mod kunfidenzjali.

Artikolu 9

It-Tixrid

Il-Kummissjoni (Eurostat) għandha xxerred l-istatistika tal-Komunità prodotta skond dan ir-Regolament, b’perjodiċità simili għal dik speċifikata fl-Anness I.

Artikolu 10

L-Addattament għall-bidliet Ekonomiċi u Tekniċi

Il-miżuri meħtieġa sabiex jitqiesu l-bidliet ekonomiċi u tekniċi għandhom jiġu stabbiliti skond il-proċedura msemmija fl-Artikolu 11 (2).

Miżuri bħal dawn għandhom ikollhom x’jaqsmu ma’:

Artikolu 11

Il-Proċedura ta’ Kumitat

1. Il-Kummissjoni għandha tkun megħjuna minn Kumitat tal-Bilanċ tal-Pagamenti, min hawn ’il quddiem imsejjaħ “il-Kumitat”.

2. Fejn issir referenza għal dan il-paragrafu, għandhom japplikaw l-Artikoli 5 u 7 tad-Deċiżjoni 1999/468/KE, filwaqt li jiġu kkunsidrati d-dispożizzjonijiet ta’ l-Artikolu 8 tagħha.

Il-perjodu stabbilit fl-Artikolu 5(6) tad-Deċiżjoni 1999/468/KE għandu jkun ta’ tliet xhur.

3. Il-Kumitat għandu jadotta r-Regoli ta’ Proċedura tiegħu.

4. Il-BĊE jista’ jattendi l-laqgħat tal-Kumitat bħala osservatur.

Artikolu 12

Rapport dwar l-implimentazzjoni

Sa 28 ta' Frar 2010, il-Kummissjoni għandha tippreżenta rapport lill-Parlament Ewropew u lill-Kunsill dwar l-implimentazzjoni ta’ dan ir-Regolament.

B’mod partikolari, ir-rapport għandu:

Artikolu 13

Id-Dħul fis-seħħ

Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu fil-Ġurnal Uffiċjali ta’ l-Unjoni Ewropea.

(1) ĠU C 296, tas-6.12.2003, p. 5.

(2) L-opinjoni tal-Parlament Ewropew tat-30 ta’ Marzu 2004 (għadha mhux ippubblikata fil-Ġurnal Uffiċjali) u d-Deċiżjoni tal-Kunsill tat-13 ta’ Diċembru 2004.

(3) ĠU L 336, tat-23.12.1994, p. 191.

(4) ĠU L 336, tat-23.12.1994, p. 214.

(5) ĠU L 310, tat-30.11.1996, p. 1. Ir-Regolament kif emendat l-aħħar mir-Regolament (KE) Nru 1267/2003 tal-Parlament Ewropew u tal-Kunsill (ĠU L 180, tat-18.7.2003, p. 1).

(6) ĠU L 14, tas-17.1.1997, p. 1. Ir-Regolament kif l-aħħar emendat bir-Regolament (KE) Nru 1882/2003 tal-Parlament Ewropew u tal-Kunsill (ĠU L 284, tal-31.10.2003, p. 1).

(7) ĠU L 344, tat-28.12.2001, p. 13.

(8) ĠU L 131, tat-28.5.2003, p. 20.

(9) ĠU L 151, tal-15.6.1990, p. 1. Ir-Regolament kif emendat l-aħħar bir-Regolament (KE) Nru 1882/2003.

(10) ĠU L 318, tas-27.11.1998, p. 8.

(11) ĠU L 52, tat-22.2.1997, p. 1. Ir-Regolament kif emendat bir-Regolament (KE) Nru. 1882/2003.

(12) ĠU L 184, tas-17.7.1999, p. 23.

ANNESS II

ID-DEFINIZZJONJIET

imsemmija fl-Artikolu 10

MERKANZIJA (KODIĊI 100)

Il-komponent ta’ merkanzija fil-Kont Kurrenti tal-Bilanċ tal-Pagamenti jkopri merkanzija mobbli li jkun hemm bidla fil-proprjetarji tagħha (bejn residenti u mhux residenti). Din il-merkanzija għandha tiġi mkejla bil-valur tas-suq fuq bażi f.o.b. Eċċezzjonijiet għar-regola tal-bdil fil-proprjetarji (transazzjonijiet f’dawn il-partiti huma mniżżla taħt merkanzija) jinkludu merkanzija b’kera finanzjarja, merkanzija trasferita bejn intrapriża prinċipali u fergħa tagħha, u merkanzija għall-ipproċessar. Kummerċ ta’ Merkanzija fl-UE: il-pajjiż sieħeb għandu jkun definit skond il-prinċipju ta’ kunsinna. Dan jinkludi: merkanzija ġenerali, merkanzija għall-ipproċessar, tiswijiet fuq merkanzija, merkanzija miġjuba fil-portijiet minn trasportaturi u deheb mhux monetarju.

SERVIZZI (KODIĊI 200)

Trasport (kodiċi 205)

Ikopri kull servizz ta’ trasport provdut mir-residenti ta’ ekonomija waħda għal dawk ta’ oħra u li jinvolvi t-trasport ta’ passiġġieri, il-moviment ta’ merkanzija (freight), kirjiet (charters) ta’ trasportaturi bl-ekwipaġġ, u servizzi relatati ta’ appoġġ u awżiljari.

Trasport bil-baħar (kodiċi 206)

Ikopri s-servizzi kollha ta’ trasport bil-baħar. Hu meħtieġ li dawn jitqassmu fi Trasport ta’ Passiġġieri bil-Baħar (kodiċi 207), Trasport ta’ Merkanzija bil-Baħar (kodiċi 208) u Trasport bil-Baħar Ieħor (kodiċi 209).

Trasport bl-ajru (kodiċi 210)

Ikopri s-servizzi kollha ta’ trasport bl-ajru. Hu meħtieġ li dawn jitqassmu fi Trasport ta’ Passiġġieri bl-Ajru (kodiċi 211), Trasport ta’ Merkanzija bl-Ajru (kodiċi 212) u Trasport bl-Ajru Ieħor (kodiċi 213).

Trasport ieħor (kodiċi 214)

Ikopri s-servizzi kollha ta’ trasport mhux bil-baħar jew bl-ajru. Hu meħtieġ li dawn jitqassmu fi Passiġġieri bi Trasport ieħor (kodiċi 215), Merkanzija bi Trasport ieħor (kodiċi 216) u Oħrajn bi Trasport ieħor(kodiċi 217).

Hija meħtieġa klassifikazzjoni estiża għal Trasport Ieħor (kodiċi 214) kif ġej:

Trasport fl-Ispazju (kodiċi 218)

Jinkludi l-varar ta’ satelliti magħmul minn intrapriżi kummerċjali għas-sidien tas-satelliti (bħal intrapriżi ta’ telekommunikazzjoni) u operazzjonijiet oħra minn operaturi ta’ apparat spazjali, bħal trasport ta’ oġġetti u nies għal esperimenti xjentifiċi. It-trasport ta’ passiġġieri fl-ispazju u l-pagamenti mħallsa minn ekonomija sabiex ikollha r-residenti tagħha inklużi fuq il-vetturi spazjali ta’ ekonomija oħra huwa nkluż ukoll.

Trasport bil-ferrovija (kodiċi 219)

Ikopri trasport bil-ferroviji. Hija meħtieġa subdiviżjoni oħra bejn Trasport ta’ Passiġġieri bil-Ferrovija (kodiċi 220), Trasport ta’ Merkanzija bil-Ferrovija (kodiċi 221) u Trasport bil-Ferrovija Ieħor (kodiċi 222).

Trasport bit-triq (kodiċi 223)

Ikopri trasport bil-vaguni, trakkijiet, xarabankijiet u kowċijiet. Hija meħtieġa subdiviżjoni oħra bejn Trasport ta’ Passiġġieri bit-Triq (kodiċi 224), Trasport ta’ Merkanzija bit-Triq (kodiċi 225) u Trasport bit-Triq Ieħor (kodiċi 226).

Trasport bil-Passaġġi fuq l-Ilma Interni (kodiċi 227)

Għandu x’jaqsam ma’ trasport internazzjonali fuq xmajjar, kanali u għadajjar. Dawn jinkludu l-passaġġi fuq l-ilma li huma interni għal pajjiż wieħed u dawk li huma maqsuma bejn żewġ pajjiżi jew aktar. Hija meħtieġa subdiviżjoni oħra bejn Trasport ta’ Passiġġieri bil-Passaġġi fuq l-Ilma Interni (kodiċi 228), Trasport ta’ Merkanzija bil-Passaġġi fuq l-Ilma Interni (kodiċi 229) u Trasport Ieħor bil-Passaġġi fuq l-Ilma Interni (kodiċi 230.)

Trasport permezz ta’ Kanen u Trasmissjoni ta’ Elettriku (kodiċi 231)

Ikopri trasport internazzjonali ta’ merkanzija b’kanen. Huma inklużi wkoll ħlasijiet għat- trasmissjoni ta’ elettriku meta dan ikun separat mill-proċess ta’ produzzjoni u distribuzzjoni. Il-provvista ta’ l-elettriku nnifisha hija eskluża, bħal ma hi l-provvista ta’ petroleum u prodotti relatati, ilma u prodotti oħra fornuti permezz ta’ kanen. Esklużi wkoll huma servizzi ta’ distribuzzjoni ta’ l-elettriku, ilma, gass, u prodotti oħra ta’ żejt mhux raffinat (inklużi f’Servizzi tan-negozju oħra, (kodiċi 284)).

Servizzi oħra tat-trasport ta’ appoġġ u awżiljarji (kodiċi 232)

Servizzi oħra tat-trasport ta’ appoġġ u awżiljarji jkopru s-servizzi l-oħra kollha ta’ trasport li ma jistgħux jiġu allokati lil xi komponent ta’ servizzi ta’ trasport deskritt hawn fuq.

Vjaġġi (kodiċi 236)

Vjaġġi jkopri primarjament il-merkanzija u servizzi akkwistati minn ekonomija minn vjaġġaturi waqt żjarat ta’ inqas minn sena lil dik l-ekonomija. L-merkanzija u servizzi huma mixtrija minn, jew f’isem, il-vjaġġatur jew mogħtija, mingħajr quid pro quo (jiġifieri, huma provduti bħala rigal), lill-vjaġġatur biex juża jew jagħti. Huwa eskluż t-trasport ta’ vjaġġaturi fi ħdan l-ekonomiji li qed iżuru, meta t-trasport tkun provduta minn trasportaturi mhux residenti fl-ekonomija partikolari taż-żjara, kif ukoll it-trasport internazzjonali ta’ vjaġġaturi, bit-tnejn li huma jkunu koperti f’servizzi ta’ passiġġieri taħt trasport. Huma esklużi wkoll merkanzija mixtrija minn vjaġġatur biex jerġa’ jbiegħhom fl-istess ekonomija tal-vjaġġatur jew f’xi ekonomija oħra. Vjaġġar jerġa’ jinqasam f’żewġ sotto-komponenti: Vjaġġi fuq Negozju (kodiċi 237) u Vjaġġi Personali (kodiċi 240).

Vjaġġi fuq negozju (kodiċi 237)

Vjaġġi fuq negozju jkopri l-akkwist ta’ merkanzija u servizzi minn vjaġġaturi fuq negozju. Jinkludi wkoll l-akkwist ta’ merkanzija u servizzi għall-użu personali minn ħaddiema staġjonali, tal-fruntiera u oħrajn li mhumiex residenti fl-ekonomija li fiha huma mpjegati u li min iħaddimhom hu residenti f’dik l-ekonomija. Vjaġġi fuq negozju hija mbagħad maqsuma f’Infiq minn ħaddiema staġjonali u tal-fruntiera (kodiċi 238) u Vjaġġi oħra ta’ negozju (kodiċi 239).

Infiq minn ħaddiema staġjonali u tal-fruntiera (kodiċi 238)

Jinkludi l-akkwist ta’ merkanzija u servizzi għall-użu personali minn ħaddiema staġjonali, tal-fruntiera u oħrajn li mhumiex residenti fl-ekonomija li fiha huma mpjegati u li min iħaddimhom hu residenti f’dik l-ekonomija.

Vjaġġi oħra ta’ negozju (kodiċi 239)

Ikopri l-vjaġġi ta’ negozju (kodiċi 237) kollha li mhumiex inklużi f’Infiq minn ħaddiema staġjonali u tal-fruntiera (kodiċi 238).

Vjaġġi personali (kodiċi 240)

Vjaġġi personali jkopru oġġetti u servizzi akkwistati minn vjaġġaturi li jsiefru għal skopijiet barra minn negozju, bħal vaganzi, partiċipazzjoni f’attivitajiet ta’ rikreazzjoni u kulturali, żjarat għand ħbieb u qraba, pellegrinaġġi, u skopijiet edukattivi jew relatati mas-saħħa. Vjaġġi personali (kodiċi 240) hija maqsuma fi tliet sotto-komponenti: Infiq relatat mas-saħħa (kodiċi 241), Infiq relatat ma’ Edukazzjoni (kodiċi 242) u Vjaġġi Personali Oħra (kodiċi 243).

Infiq relatat mas-saħħa (kodiċi 241)

Hija definita bħala n-nefqa totali minn dawk fuq vjaġġ għal raġunijiet mediċi.

Infiq relatat ma’ l-edukazzjoni (kodiċi 242)

Hija definita bħala l-infiq totali minn studenti.

Vjaġġi personali oħra (kodiċi 243)

Ikopru Vjaġġi Personali (kodiċi 240) kollha li mhux inklużi f’Infiq relatat mas-saħħa (kodiċi 241) jew -Infiq relatat ma’ Edukazzjoni (kodiċi 242).

Servizzi oħra (kodiċi 981)

Is-Servizzi (kodiċi 200) kollha mhux inklużi fi Trasport (kodiċi 205) jew Vjaġġi (kodiċi 236).

Servizzi ta’ komunikazzjoni (kodiċi 245)

Jinkorpora Servizzi Postali u tal-Kurrier (kodiċi 246) u Servizzi ta’ Telekommunikazzjoni (kodiċi 247).

Servizzi Postali u tal-Kurjer (kodiċi 246)

Jinkorpora Servizzi Postali (kodiċi 958) u Servizzi tal-Kurrier(kodiċi 959).

Servizzi Postali (kodiċi 958)

Jinkorpora servizzi poste restante, servizzi ta’ telegram u servizzi minn fuq il-bank ta’ l-uffiċċju postali, bħal bejgħ ta’ bolol, money orders eċċ. Servizzi postali huma spiss, imma mhux dejjem, fornuti mill-amministrazzjonijiet postali nazzjonali. Servizzi postali huma suġġetti għal ftehim internazzjonali, u ċ-ċirkulazzjoni bejn operaturi ta’ ekonomiji differenti għandhom jiġu rreġistrati fuq bażi gross.

Servizzi tal-Kurjer (kodiċi 959)

Servizzi tal-kurrier jiffokaw fuq kunsinni ekspress u minn bieb sa bieb. Il-kurrieri jistgħu jużaw trasport tagħhom stess, trasport privat bi sħab jew trasport pubblika biex jipprovdu dawn is-servizzi. Huma inklużi servizzi ta’ kunsinna ekspress, li jistgħu jinkludu, per eżempju, il-ġbir fuq talba jew kunsinna f’ħin definit.

Servizzi tat-Telekomunikazzjonijiet (kodiċi 247)

Jinkorpora t-trasmissjoni ta’ ħoss, immaġini jew informazzjoni oħra b’telefon, telex, telegramm, radju u televiżjoni bil-fil jew imxandar b’mod ieħor, satelliti, posta elettronika, servizzi ta’ faksijiet eċċ., inklużi servizzi ta’ sistemi ta’ negozju, telekonferenzi u servizzi ta’ appoġġ. Ma jinkludix il-valur ta’ l-informazzjoni trasportata. Huma nklużi wkoll servizzi ta’ telefonerija ċellulari, servizzi ta’ backbone ta’ l-Internet u servizzi ta’ aċċess on-line, inkluż l-aċċess għall-Internet.

Servizzi ta’ kostruzzjoni (kodiċi 249)

Jinkorpora Kostruzzjoni barra mill-pajjiż (kodiċi 250) u Kostruzzjoni fl-Ekonomija Dikjaranti (kodiċi 251).

Kostruzzjoni barra mill-pajjiż (kodiċi 250)

Jinkorpora kostruzzjoni barra mill-pajjiż tinkludi s-servizzi ta’ kostruzzjoni pprovduti lil min mhuwiex residenti minn intrapriżi residenti fl-ekonomija dikjaranti (kreditu) u l-merkanzija u servizzi mixtrija fl-ekonomija li qed tilqagħhom minn dawn l-intrapriżi (debitu).

Kostruzzjoni fl-Ekonomija Dikjaranti (kodiċi 251)

Jinkorpora servizzi ta’ kostruzzjoni pprovduti lil residenti ta’ l-ekonomija dikjaranti minn intrapriżi ta’ kostruzzjoni mhux residenti (debitu) u l-merkanzija u servizzi mixtrija fl-ekonomija dikjaranti minn dawn l-intrapriżi mhux residenti (kreditu).

Servizzi ta’ Assigurazzjoni (kodiċi 253)

Ikopru l-għoti ta’ tipi varji ta’ assigurazzjoni lil persuni mhux residenti minn intrapriżi ta’ assigurazzjoni residenti, u viċi-versa. Dawn is-servizzi huma stmati u valutati mil-ħlasijiet fuq is-servizzi nklużi fil-poloz totali aktar milli fuq il-valur totali tal-polza. Tinkludi assigurazzjoni fuq il-ħajja u fondi ta’ pensjoni (kodiċi 254), assigurazzjoni fuq il-merkanzija (kodiċi 255), assigurazzjoni diretta oħra (kodiċi 256), ri-assigurazzjoni (kodiċi 257) u servizzi awżiljari (kodiċi 258).

Assigurazzjoni fuq il-ħajja u fondi għall-pensjoni (kodiċi 254)

Detenturi ta’ poloz ta’ assigurazzjoni fuq il-ħajja, kemm dawk bi qligħ u dawk mingħajr qligħ, jagħmlu pagamenti regolari lill-assiguratur (jista’ jkun hemm pagament wieħed biss), bi tpattija ta’ liema l-assiguratur jiggarantixxi li jħallas lis-sid tal-polza somma minima miftehma jew pagament ta’ kull sena, f’data stabbilita jew mal-mewt tas-sid tal-polza, jekk din isseħħ qabel. Assigurazzjoni fuq il-ħajja għal perjodu fiss, fejn il-benefiċċji huma pprovduti fil-każ ta’ mewt imma fl-ebda ċirkustanzi oħra, hija forma ta’ assigurazzjoni diretta, u hija eskluża hawn u inkluża f’ assigurazzjoni diretta oħra (kodiċi 256).

Fondi tal-pensjoni huma fondi separati stabbiliti bl-iskop li jipprovdu introjtu lil gruppi speċifiċi ta’ mpjegati meta jirtiraw. Huma organizzati u ġestiti minn dawk li jħaddmu kemm privati kif ukoll pubbliċi jew bejn dawk li jħaddmu u l-impjegati tagħhom. Huma ffinanzjati minn kontribuzzjonijiet minn min iħaddem u/jew mill-impjegati u mill-qligħ minn investiment miksub fuq l-assi tal-fondi, u dawn jidħlu wkoll fi transazzjonijiet finanzjarji minn jeddhom. Ma jinkludux skemi ta’ sigurtà soċjali organizzati għal sezzjonijiet kbar tal-komunità li huma mposti, kkontrollati jew iffinanzjati mill-gvern ġenerali. Servizzi ta’ tmexxija ta’ fondi ta’ pensjonijiet huma inklużi. Fil-każ ta’ fondi ta’ pensjonijiet, il-poloz huma ġeneralment deskritti bħala “kontibuzzjonijiet”, waqt li “talbiet” huma ġeneralment deskritti bħala “benefiċċji”.

Assigurazzjoni tal-merkanzija (kodiċi 255)

Servizzi ta’ assigurazzjoni tal-merkanzija għandhom x’jaqsmu ma’ l-assigurazzjoni pprovduta fuq merkanzija li tkun fil-proċess li tiġi esportata jew importata, fuq bażi li hija konsistenti mal-kejl ta’ merkanzija f.o.b. u trasport ta’ merkanzija.

Assigurazzjoni diretta oħra (kodiċi 256)

Assigurazzjoni diretta oħra tkopri kull forma oħra ta’ assigurazzjoni każwali. Huma nklużi assigurazzjoni fuq il-ħajja għal perjodu fiss; assigurazzjoni kontra disgrazzji u fuq is-saħħa (sakemm dawn mhumiex provduti bħala parti mill-iskemi ta’ sigurtà soċjali tal-gvern); assigurazzjoni marittima, ta’ l-avjazzjoni u oħrajn relatati ma’ trasport, ħruq u ħsara oħra fuq il- proprjetà, assigurazzjoni kontra telf finanzjarju, assigurazzjoni ta’ obbligi ġenerali, u assigurazzjoni oħra, bħal assigurazzjoni fuq l-ivvjaġġar u assigurazzjoni relatata ma’ self u karti ta’ kreditu.

Ri-assigurazzjoni (kodiċi 257)

Re-assigurazzjoni hu l-proċess ta’ sotto kuntratti ta’ partijiet mir-riskju assigurat, spiss lil operaturi speċjalizzati, kontra parti proporzjonali tad-dħul mill-primjum. Transazzjonijiet ta’ re-assigurazzjoni jistgħu jsiru rigward pakketti li jħalltu ħafna tipi differenti ta’ riskji.

Servizzi awżiljarji (kodiċi 258)

Jinkludu transazzjonijiet li huma relatati mill-qrib ma’ l-assigurazzjoni u l-operat tal-fondi tal-pensjonijiet. Huma nklużi l-kummissjonijiet lill-aġenti, senserija ta’ assigurazzjoni u servizzi ta’ aġenzija, servizzi ta’ konsultazzjoni ta’ assigurazzjoni u pensjonijiet, servizzi ta’ evalwazzjoni u aġġustament, servizzi attwarjali, servizzi ta’ amministrazzjoni ta’ salvataġġ, u servizzi regolatorji u ta’ monitoraġġ fuq servizzi ta’ indennizz u rkupru.

Servizzi finanzjarji (kodiċi 260)

Servizzi finanzjarji jkopru servizzi finanzjarji intermedjarji u awżiljarji, ħlief għal dawk ta’ intrapriżi ta’ assigurazzjoni fuq il-ħajja u fondi tal-pensjonijiet (li huma nklużi fl-assigurazzjoni fuq il-ħajja u l-iffinazjar ta’ pensjonijiet) u servizzi oħra ta’ assigurazzjoni li huma mwettqa bejn residenti u mhux residenti. Dawn is-servizzi jistgħu jiġu pprovduti mill-banek, boroż, intrapriżi ta’ facturing, intrapriżi ta’ karti ta’ kreditu u intrapriżi oħra. Huma nklużi servizzi pprovduti b’konnessjoni ma’ transazzjonijiet fi strumenti finanzjarji, kif ukoll servizzi oħra relatati ma’ attività finanzjarja, bħal servizzi ta’ pariri, kustodja u ta’ amministrazzjoni ta’ l-assi.

Servizzi tal-Kompjuter u ta’ informazzjoni (kodiċi 262)

Jinkludu Servizzi tal-kompjuter (kodiċi 263) u Servizzi ta’ informazzjoni (kodiċi 264).

Servizzi tal-kompjuter (kodiċi 263)

Jikkonsistu f’servizzi relatati ma’ hardware u software u servizzi ta’ ipproċessar ta’ data. Huma nklużi konsulenzi dwar hardware u software u servizzi ta’ implimentazzjoni; manutenzjoni u tiswija ta’ kompjuters u apparat periferali; servizzi ta’ rkupru minn diżastri, għoti ta’ pariri u assistenza fuq materji relatati mat-tmexxija ta’ riżorsi tal-kompjuter; l-analiżi, disinn u pprogrammar ta’ sistemi lesti għall-użu (inklużi l-iżvilupp u d-disinn ta’ paġni tal- web), u konsulenzi tekniċi relatati ma’ software, l-iżvilupp, produzzjoni, forniment u dokumentazzjoni ta’ software magħmula skond ix-xewqa tax-xerrej, inklużi sistemi ta’ operazzjoni magħmula skond l-ordni għal utenti speċifiċi; sistemi ta’ manutenzjoni u servizzi oħra ta’ appoġġ, bħal taħriġ ipprovdut bħala parti minn konsulenza, servizzi ta’ ipproċessar ta’ data, bħad-dħul ta’ data, it-tabulazzjoni u pproċessar fuq bażi ta’ time-sharing; servizzi ta’ ospitar ta’ paġni tal-web (i.e., il-forniment ta’ spazju fuq server fuq l-Internet għal paġni tal-web tal-klijenti); u ġestjoni ta’ faċilitajiet tal-kompjuter.

Servizzi ta’ informazzjoni (kodiċi 264)

Jinkludu Servizzi ta’ Aġenziji ta’ l-Aħbarijiet, (kodiċi 889) u servizzi oħra ta’ provvista ta’ informazzjoni (kodiċi 890).

Servizzi ta’ Aġenziji ta’ l-Aħbarijiet (kodiċi 889)

Servizzi ta’ aġenziji ta’ l-aħbarijiet jinkludu l-forniment ta’ aħbarijiet, ritratti u feature articles lill-media.

Servizzi oħra ta’ forniment ta’ informazzjoni (kodiċi 890)

Jinkludi servizzi ta’ databases – it-tnissil ta’ databases, il-ħażna ta’ data u t-tixrid ta’ data u databases (inklużi direttorji u listi tal-posta) - kemm on-line kif ukoll permezz ta’ mezzi manjetiċi, ottiċi jew stampati, u portals ta’ tfittxija fuq il-web (servizzi ta’ magni ta’ tfittxija li jsibu indirizzi ta’ l-internet għal klijenti li jdaħħlu kliem ta’ tfittxija). Huma nklużi wkoll abbonamenti diretti, mhux bil-massa għal gazzetti u perjodiċi, kemm bil-posta, trasmissjoni elettronika jew mezzi oħra.

Royalties u Drittijiet għal liċenzji (kodiċi 266)

Jinkludu Franchises u drittijiet simili (kodiċi 891) u Royalties oħra u drittijiet oħra għal liċenzji (kodiċi 892).

Franchises u drittijiet simili (kodiċi 891)

Jinkludu pagamenti internazzjonali u r-riċeviment ta’ drittijiet għal franchising u royalties imħallsa għall-użu ta’ marki tan-negozju reġistrati.

Drittijiet u ħlasijiet ta’ liċenzji oħra (kodiċi 892)

Jinkludu l-pagamenti internazzjonali u introjti mill-użu awtorizzat ta’ assi intanġibbli, mhux prodotti, assi mhux finanzjarji u drittijiet ta’ proprjetà (bħal liċenzji, drittijiet ta’ l-awtur u proċessi industrijali u disinji) u l-użu, permezz ta’ ftehim ta’ liċenzjar, ta’ prodotti jew prototipi oriġinali (bħal manuskritti, programmi tal-kompjuter, u xogħlijiet ċinematografiċi u reġistrazzjonijiet ta’ ħsejjes).

Servizzi oħra tan-negozju (kodiċi 268)

Jinkludu Servizzi ta’ negozju u oħrajn relatati mal-kummerċ (kodiċi 269), Servizzi ta’ kiri operazzjonali (kodiċi 272) u Servizzi mixxellanji ta’ negozju, servizzi professjonali u tekniċi (kodiċi 273).

Negozju u servizzi oħra relatati mal-kummerċ (kodiċi 269)

Jinkludi Negozju (kodiċi 270) u Servizzi oħra relatati mal-kummerċ (kodiċi 271).

Negozju (kodiċi 270)

Negozju hu ddefinit bħala x-xiri ta’ oġġett minn resident ta’ l-ekonomija dikjaranti mingħand xi ħadd mhux residenti u l-bejgħ sussegwenti ta’ l-oġġett lil xi ħadd ieħor mhux residenti; waqt il-proċess, l-oġġett ma jidħolx u lanqas joħroġ mill-ekonomija dikjaranti.

Servizzi oħra relatati mal-kummerċ (kodiċi 271)

Ikopru kummissjonijiet fuq transazzjonijiet ta’ oġġetti u servizzi bejn (a) negozjanti residenti, sensara ta’ komoditajiet, negozjanti, u u aġenti bil-kummissjoni u (b) dawk mhux residenti.

Servizzi ta’ kiri operazzjonali (kodiċi 272)

Ikopru kirjiet minn residenti u mhux residenti (ħlasijiet ta’ kera) u kiri, mingħajr operaturi, ta’ vapuri, ajruplani u apparat tat-trasport, bħal karozzi ferrovjali, kontejners u riggijiet, mingħajr ekwipaġġ.

Servizzi mixxellanji ta’ negozju, servizzi professjonali u tekniċi (kodiċi 273)

Jinkludu konsulenza legali, kontabilistika u ta’ ġestjoni, u relazzjonijiet pubbliċi (kodiċi 274), reklamar, riċerka tas-suq u stħarriġ ta’ l-opinjoni pubblika (kodiċi 278), Riċerka u żvilupp (kodiċi 279), Servizzi ta’ arkitettura, ta’ inġinerija, u servizzi tekniniċi oħra (kodiċi 280), Servizzi ta’ agrikoltura, xogħol fil-minjieri u pproċessar fuq is-sit (kodiċi 283), Servizzi kummerċjali oħra (kodiċi 284) u Servizzi bejn intrapriżi relatati, mhux inklużi band’ oħra (kodiċi 285).

Konsulenza legali, kontabilistika, amministrattiva, u relazzjonijiet pubbliċi (kodiċi 274)

Tinkludi Servizzi Legali (kodiċi 275), Servizzi ta’ konsulenza fuq il-kontabilità, verifika, żamma ta’ kotba, u konsulenza fuq it-taxxa (kodiċi 276) u Servizzi ta’ Konsulenza fuq in-negozju u l-ġestjoni u ta’ relazzjonijiet pubbliċi (kodiċi 277).

Servizzi legali (kodiċi 275)

Ikopri pariri legali u servizzi ta’ rappreżentazzjoni fi proċeduri legali, ġudizzjali u statutorji; servizzi ta’ abbozzar ta’ dokumentazzjoni u strumenti legali, konsulenza ta’ ċertifikazzjoni; u servizzi ta’ ftehim ta’ kustodja ta’ flus u ta’ soluzzjonijiet.

Servizzi ta’ kontabilità, verifika, żamma ta’ kotba, u konsulenza fuq it-taxxa (kodiċi 276)

Ikopri ż-żamma ta’ transazzjonijiet kummerċjali għal negozji u oħrajn; servizzi ta’ eżaminazzjoni tal-kotba tal-kontijiet u dikjarazzjonijiet finanzjarji, ippjanar u konsulenza tat-tassazzjoni ta’ negozju; u preparazzjoni ta’ dokumenti tat-taxxa.

Konsulenza fuq in-negozju u l-ġestjoni u servizzi ta’ relazzjonijiet pubbliċi (kodiċi 277)

Tkopri servizzi ta’ pariri, gwida u assistenza operazzjonali pprovduta lin-negozji dwar tattiċi u strateġiji tan-negozju u l-ippjanar, l-istrutturi u l-kontroll ġenerali ta’ organizzazzjoni. Huma nklużi l-verifika tal-ġestjoni, ġestjoni tas-suq, riżorsi umani, ġestjoni tal-produzzjoni u konsulenza ta’ ġestjoni ta’ proġetti, u servizzi ta’ pariri, ta’ gwida u servizzi operazzjonali relatati mat-titjib ta’ l-immaġini tal-klijenti u r-relazzjonijiet tagħhom ma’ l-istituzzjonijiet u mal-pubbliku ġenerali.

Reklamar, riċerka tas-suq, u stħarriġ ta’ l-opinjoni pubblika (kodiċi 278)

Servizzi innegozjati bejn residenti u non-residenti jkopru d-disinn, il-ħolqien u l-kummerċjalizzazzjoni ta’ reklami minn aġenziji ta’ reklamar, it-tqegħid fil-media, inklużi x-xiri u l-bejgħ ta’ spazju għar-reklamar, servizzi ta’ esibizzjoni pprovduti minn fieri kummerċjali, il-promozzjoni ta’ prodotti barra l-pajjiż, ir-riċerka tas-suq, telekummerċjalizzazzjoni, u stħarriġ ta’ l-opinjoni pubblika fuq diversi fatturi.

Riċerka u żvilupp (kodiċi 279)

Ikopri dawk is-servizzi innegozjati bejn residenti u non-residenti u assoċjati ma’ riċerka bażika, riċerka applikata u żvilupp sperimentali ta’ prodotti u proċessi ġodda.

Servizzi ta’ l-arkitettura, inġinerija, u servizzi teknniċi oħra (kodiċi 280)

Ikopru transazzjonijiet bejn residenti u non-residenti relatati ma’ disinn arkitettoniku ta’ proġetti ta’ żvilupp urbani u oħrajn; l-ippjanar u l-iddisinjar ta’ proġetti ta’ digi, pontijiet, ajruporti, proġetti ċwievet f’idek eċċ., studji ta’ siti, kartografija, eżaminazzjoni ta’ prodotti u ċertifikazzjoni; u servizzi ta’ spezzjoni teknika.

Servizzi ta’ agrikoltura, xogħol fil-minjieri u pproċessar fuq is-sit (kodiċi 281)

Jinkludu Trattament ta’ l-iskart u tindif mit-tniġġis (kodiċi 282) u Servizzi ta’ agrikoltura, xogħol fil-minjieri u servizzi oħra ta’ pproċessar fuq is-sit (kodiċi 283).

Trattament ta’ l-iskart u tindif mit-tniġġis (kodiċi 282)

Jinkludu t-tratamenti ta’ skart radjuattiv u ieħor, it-tneħħija ta’ ħamrija kontaminata; it-tindif ta’ tniġġis inklużi rqajja ta’żejt; restorazzjoni ta’ siti ta’ minjieri; u servizzi ta’ tneħħija ta’ kontaminazzjoni u titjib ta’ iġjene.

Servizzi ta’ agrikoltura, xogħol fil-minjieri u pproċessar fuq is-sit (kodiċi 283)

Jinkludu:

(a) Servizzi agrikoli li huma inċidentali għall-agrikoltura, bħalma huma l-forniment ta’ makkinarju agrikolu bl-ekwipaġġ, ħsad, kura ta’ l-uċuh tar-raba, kontroll ta’ ħlejjaq li jagħmlu l-ħsara, ż-żamma ta’ l-annimali, il-kura ta’ l-annimali, u servizzi ta’ tnissil. Servizzi ta’ kaċċa, insib, forestrija u qtugħ ta’ siġar, u sajd huma wkoll inklużi hawn.

(b) Servizzi ta’ tħaffir ipprovduti f’żoni ta’ żejt u gass, inklużi tħaffir, il-bini ta’ drieki, servizzi ta’ tiswija u żarmar, u l-kisi bis-siment ta’ bjar ta’ żejt u gass. Servizzi li jakkumpanjaw t-tfittxija u l-esplorazzjoni ta’ minerali, kif ukoll l-inġinerija tat-tħaffir u studji ġeoloġiċi ta’ siti huma wkoll inklużi hawnhekk.

(ċ) Servizzi oħra ta’ pproċessar fuq is-sît, li jkopru pproċessar fuq is-sît jew xogħol fuq oġġetti li ġew importati mingħajr bidla fis-sid, ipproċessati imma mhux ri-esportati lejn dak il-pajjiż minn fejn ġew (imma minflok jew ikunu mibjugħa fl-ekonomija ta’ l-ipproċessar jew mibjugħa lil ekonomija terza) jew viċi versa.

Servizzi kummerċjali oħra (kodiċi 284)

Ikopru servizzi ta’ transazzjonijiet bejn residenti u mhux residenti, bħall-pożizzjonament ta’ persunal, servizzi ta’ sigurtà u investigattivi, traduzzjoni u interpretazzjoni, servizzi fotografiċi, tindif ta’ bini, servizzi ta’ negozju ta’ proprjetà għan-negozju, u dawk is-servizzi tan-negozju l-oħra li ma jistgħux jiġu klassifikati taħt xi servizz ta’ negozju msemmi hawn fuq.

Servizzi bejn intrapriżi relatati, mhux inklużi band’ oħra (kodiċi 285)

Din hija kategorija tal-bqija. Tkopri pagamenti bejn intrapriżi relatati ma’ servizzi li ma jistgħux jiġu kklassifikati speċifikament taħt xi komponent ieħor. Tinkludi pagamenti minn fergħat, kumpanniji sussidjarji u assoċjati lill-intrapriża prinċipali, jew intrapriżi relatati oħra li jippreżentaw kontribuzzjonijiet għall-prezz tat-tmexxija ġenerali tal-fergħat, kumpanniji sussidjarji u assoċjati (għal ippjanar, organizzazzjoni u kontroll) u wkoll ir-rimbors ta’ spejjeż imħallsa direttament mill-intrapriża prinċipali. Huma inklużi wkoll transazzjonijiet bejn intrapriżi prinċipali u l-fergħat u l-kumpanniji sussidjarji u assoċjati tagħhom għal spejjeż ġenerali regolari.

Servizzi personali, kulturali, u ta’ divertiment (kodiċi 287)

Jinkludu Servizzi awdjoviżivi u servizzi relatati (kodiċi 288) u Servizzi personali, kulturali, u ta’ divertiment oħra (kodiċi 289).

Servizzi awdjoviżivi u servizzi relatati (kodiċi 288)

Jinkludu servizzi u drittijiet assoċjati relatati mal-produzzjoni ta’ films taċ-ċinema (fuq film jew tape tal-video), programmi għar-radju u t-televiżjoni (live jew irrekordjati) u reġistrazzjonijiet mużikali. Huma nklużi dħul jew pagamenti minn kirjiet; drittijiet riċevuti minn atturi residenti, produtturi eċċ. għal produzzjonijiet barra l-pajjiż (jew minn non-residenti għal xogħol li għamlu fl-ekonomija dikjaranti); pagamenti għad-drittijiet ta’ distribuzzjoni mibjugħa lill-media għal numru limitat ta’ dehriet f’lokalitajiet speċifiċi u aċċess għal kanali tat-televisjoni kriptati (bħal servizzi bil-fil). Huma nklużi drittijiet lil atturi, diretturi u produtturi involuti fi produzzjonijiet teatrali u mużikali, avvenimenti sportivi, ċirkli u avvenimenti oħra simili u miżati għal drittijiet ta’ distribuzzjoni (għat-televiżjoni, radju u film) għal dawn l-attivitajiet.

Servizzi personali, kulturali, u ta’ divertiment oħra (kodiċi 289)

Tinkludi servizzi relatati ma’ l-edukazzjoni (kodiċi 895), servizzi relatati mas-saħħa (kodiċi 896) u servizzi personali, kulturali, u ta’ divertiment oħra mhux inklużi band’ oħra (kodiċi 897).

Servizzi relatati ma’ l-edukazzjoni (kodiċi 895)

Jinkludu servizzi fornuti bejn residenti u mhux residenti relatati ma’ l-edukazzjoni, bħal korsijiet bil-korrispondenza u edukazzjoni permezz tat-televiżjoni jew l-Internet, kif ukoll minn għalliema eċċ. li jagħtu servizzi direttament fl-ekonomiji ospitanti.

Servizzi relatati mas-saħħa (kodiċi 896)

Jinkludu servizzi pprovduti minn tobba, infermiera u paramediċi u personal simili, kif ukoll servizzi ta’ laboratorju u oħrajn simili, kemm jekk mogħtija mill-bogħod kemm jekk fil-post. Hija eskluża kull spiża minn vjaġġaturi fuq edukazzjoni jew saħħa (inklużi fi vjaġġi).

Servizzi personali, kulturali, u ta’ divertiment oħra (kodiċi 897)

Din hija kategorija tal-bqija li tkopri Servizzi personali, kulturali, u ta’ divertiment oħra (kodiċi 289) li mhumiex inklużi f’ Servizzi ta’ edukazzjoni (kodiċi 895) u Servizzi tas-saħħa (kodiċi 896).

Servizzi tal-Gvern, mhux inklużi band’ oħra (kodiċi 291)

Din hija kategorija tal-bqija li tkopri transazzjonijiet governattivi (inklużi dawk ta’ organizzazzjonijiet internazzjonali) li ma jidħlux fil-komponenti l-oħra tal-Klassifika ta’ Servizzi Estiżi ta’ Bilanċ ta’ Pagamenti (EBOPS). Huma nklużi t-transazzjonijiet kollha (kemm ta’ oġġetti kif ukoll ta’ servizzi) minn ambaxxati, konsulati, unitajiet militari u aġenziji ta’ difiża ma’ residenti ta’ l-ekonomiji fejn jinsabu l-ambaxxati, il-konsulati, l-unitajiet militari u l-aġenziji ta’ difiża u t-transazzjonijiet kollha ma’ ekonomiji oħra. Huma esklużi transazzjonijiet ma’ residenti ta’ l-ekonomiji oriġinali rrappreżentati mill-ambaxxati, konsulati, unitajiet militari u aġenziji ta’ difiża, u transazzjonijiet fil-kummissarjati u postijiet ta’ skambju ta’ posta ta’ dawn l-ambaxxati u konsulati.

Huwa meħtieġ li din il-partita tinqasam fi transazzjonijiet ta’ servizzi minn Ambaxxati u konsulati (kodiċi 292), transazzjonijiet ta’ servizzi minn unitajiet militari u aġenziji (kodiċi 293) u servizzi governattivi oħra (kodiċi 294).

DĦUL (KODIĊI 300)

Dħul ikopri żewġ tipi ta’ transazzjonijiet bejn residenti u mhux residenti: (i) dawk li jinvolvu kumpens lill-impjegati, li huwa mħallas lil ħaddiema mhux residenti (eż. tal-fruntiera, staġjonali u ħaddiema oħra għal żmien qasir), u (ii) dawk li jinvolvu dħul u ħruġ minn investimenti fuq attiv u passiv finanzjarju estern.

Kumpens għall-impjegati (kodiċi 310)

Il-kumpens għall-impjegati jinkludi pagi, salarji, u benefiċċji oħra, fi flus jew mod ieħor, li jaqla’ individwu – f’ekonomiji oħra barra minn fejn hu residenti – għal xogħol magħmul għal (u mħallas minn) residenti ta’ dawk l-ekonomiji. Huma nklużi kontribuzzjonijiet minn min iħaddem, f’isem l-impjegat, għal skemi ta’ sigurtà soċjali jew assigurazzjoni privata jew fondi tal-pensjoni (kemm jekk b’fondi kif ukoll jekk le) biex jiżguraw benefiċċji għall-impjegati.

Dħul minn Investiment (kodiċi 320)

Id-dħul minn investiment hu dħul li ġej minn pussess ta’ attiv finanzjarju esternu u pagabbli minn residenti ta’ ekonomija waħda lil residenti ta’ ekonomija oħra. Dħul minn investiment jinkludi imgħax, dividendi, bgħit ta’ profitti minn fergħat, u ishma diretti ta’ investuri ta’ qligħ miżmum ta’ investiment dirett f’intrapriżi. Dħul minn investiment għandu jinqasam f’dawn il-komponenti: dirett, portafoll u komponenti ta’ investiment oħrajn.

Dħul minn Investiment Dirett (kodiċi 330)

Dħul minn investiment dirett, prinċipalment dħul minn ishma f’kumpanniji u dħul fuq debitu ikopri dħul akkumulat għal investitur dirett residenti f’ekonomija minn pussess ta’ kapital investit f’intrapriża f’ ekonomija oħra. Dħul minn investiment dirett huwa ppreżentat fuq bażi netta kemm għal investiment dirett barra l-pajjiż u anki fl-ekonomija li qed tagħmel ir-rapport (iġifieri dħul minn ishma f’kumpanniji u dħul fuq debitu mnaqqsa bil-pagamenti fuq dħul minn ishma f’kumpanniji u dħul fuq debitu għal kull wieħed). Dħul minn ishma f’kumpanniji huwa maqsum f’(i) dħul imqassam (dividendi u qligħ mill-fergħat imqassam), u (ii) dħul ri-investit u qligħ miżmum mill-fergħat. Dħul minn debitu jikkonsisti f’interessi pagabbli – fuq debitu fi ħdan il-kumpannija - lil/minn investituri diretti minn/lil intrapriżi assoċjati barra l-pajjiż. Dħul fuq ishma prefenzjali li ma jipparteċipawx jitqies bħala dħul minn imgħax, minflok dħul minn dividendi, u hu inkluż fi dħul fuq debitu.

Dividendi u qligħ mill-fergħat li jitqassam (kodiċi 332)

Dividendi, inklużi dividendi minn stokk, huma t-tqassim ta’ qligħ allokat lil ishma u forom oħra ta’ parteċipazzjoni f’ishma ta’ intrapriżi privati nkorporati, kooperattivi, u korporazzjonijiet pubbliċi. Dħul imqassam jista’ jkun f’forma ta’ dividendi fuq ishma komuni jew preferenzjali li jkunu proprjeta` ta’ investituri diretti f’intrapriżi assoċjati barra l-pajjiż, jew viċi versa.

Dħul ri-investit u qligħ mill-fergħat li ma jitqassamx (kodiċi 333)

Dħul ri-investit jinkludi ishma ta’ investituri diretti - skond il-proporzjon ta’ l- ekwità li għandu – ta’ (i) qligħ li sussidjarji barranin u intrapriżi assoċjati ma jqassmux bħala dividendi u (ii) qligħ li fergħat u intrapriżi mhux inkorporati oħra ma jħallsux lura lil investituri diretti (Jekk dik il-parti tal-qligħ ma tkunx identifikata, bħala regola, il-qligħ tal-fergħat kollha jiġi kkunsidrat li għandu jiġi mqassam).

Dħul fuq id-debitu (kodiċi 334)

Dħul fuq id-debitu ifisser imgħax pagabbli — fuq debitu fi ħdan il-kumpannija — lil/minn investituri diretti minn/lil intrapriżi assoċjati barra l-pajjiż. Dħul fuq ishma preferenzjali mhux parteċipanti jitqies bħala dħul minn imgħax, mhux dħul minn dividendi, u huwa inkluż fi dħul fuq debitu.

Kapital ta’ ekwità u dħul ri-investit barra mill-pajjiż (kodiċi 506)

Kapital azzjonarju jinkludi ishma f’fergħat, l-ishma kollha (kemm li għandhom vot u anki li m’għandhomx) f’kumpanniji sussidjarji u assoċjati (ħlief ishma prefenzjali li ma jipparteċipawx li jitqiesu bħala sigurtà fuq debitu u li huma nklużi bħala kapital dirett investit ieħor), u kontibuzzjonijiet kapitali oħra. Dħul ri-investit huwa magħmul mis-sehem ta’ l-investitur dirett (fi proporzjon ta’ parteċipazzjoni ta’ ekwità diretta) ta’ dħul mhux imqassam bħala dividendi minn kumpanniji sussidjarji u assoċjati u dħul ta’ fergħat mhux mibgħut lill- investitur dirett.

Kapital ta’ ekwità u dħul ri-investit fl-ekonomija dikjaranti (kodiċi 556)

Kapital ta’ ekwità jinkludi ekwità fil-fergħat, l-ishma kollha (kemm li għandhom vot u anki li m’għandhomx) f’kumpanniji sussidjarji u assoċjati (ħlief ishma prefenzjali li ma jipparteċipawx li jitqiesu bħala sigurtà fuq debitu u huma nklużi bħala kapital investit dirett ieħor), u kontribuzzjonijiet minn kapital ieħor. Dħul ri-investit huwa magħmul mis-sehem ta’ l-investitur dirett (fi proporzjon ta’ parteċipazzjoni ta’ ekwità diretta) ta’ dħul mhux imqassam bħala dividendi minn kumpanniji sussidjarji u assoċjati u qligħ ta’ fergħat mhux imrodd lura lil investitur dirett.

Dħul minn investiment tal-portafoll (kodiċi 339)

Dħul minn investiment tal-portafoll jinkludi transazzjonijiet minn dħul bejn residenti and mhux residenti u huwa miksub mill-pussess ta’ ishma, bonds, noti, u strumenti tas-suq monetarju. Din il-kategorija hija suddiviża fi dħul minn ishma (dividendi) u dħul fuq debiti (imgħax).

Dħul ieħor minn investiment (kodiċi 370)

Dħul ieħor minn investiment ikopri dħul ta’ imgħax u pagamenti fuq it-talbiet (attiv) kollha u l-passiv kollu ta’ residenti fil-konfront ta’ non- residenti, rispettivament. Din il-kategorija tinkludi wkoll, bi prinċipju, dħul attribwit lil familji minn ekwità nett f’riservi ta’ assigurazzjoni fuq il-ħajja u f’fondi tal-pensjonijiet. L-imgħax fuq l-attiv ikopri imgħax fuq self fit-tul jew fil-qosor, fuq depożiti, fuq talbiet oħra kummerċjali u finanzjarji, u fuq il-pożizzjoni ta’ kreditur ta’ l-ekonomija fl-IMF. L-imgħax fuq il-passiv ikopri imgħax fuq self, fuq depożiti u fuq talbiet u imgħax oħra relatati ma l-użu ta’ kreditu ta’ l-IMF u self mill-IMF. Huma nklużi wkoll l-imgħaxijiet imħallsa lill-IMF fuq il-beni ta’ SDR tal-Fond fil-Kont ta’ Riżorsi Ġenerali.

Trasferimenti kurrenti (kodiċi 379)

Trasferimenti kurrenti huma partiti ta’ tpaċċija għal transazzjonijiet unilaterali li fihom entità ekonomika tipprovdi riżorsi reali jew oġġett finanzjarju lil entità oħra mingħajr ma tirċievi lura xi riżors reali jew oġġett finanzjarju bi tpattija. Dawn ir-riżorsi huma kkunsmati minnufih jew fi ftit ħin wara li jsir it-trasferiment. Trasferimenti kurrenti huma t-trasferimenti kollha li mhumiex kapital. Trasferimenti kurrenti huma kklassifikati skond is-settur ta’ l-ekonomija dikjaranti f’setturi governattivi ġenerali u setturi oħra.

Trasferimenti ġenerali kurrenti tal-gvern (kodiċi 380)

Trasferimenti ġenerali tal-gvern jinkludu koperazzjoni internazzjonali kurrenti u tkopri trasferimenti kurrenti – fi flus jew in natura – bejn gvernijiet ta’ ekonomiji differenti jew bejn gvernijiet u organizzazzjonijiet internazzjonali.

Setturi oħra (kodiċi 390)

Trasferimenti kurrenti bejn setturi oħra ta’ ekonomija u non-residenti jinkludu dawk bejn individwi, bejn istituzzjonijiet jew istituzzjonijiet mhux governattivi (jew bejn iż-żewġ gruppi), jew bejn istituzzjonijiet governattivi mhux residenti u individwi jew istituzzjonijiet mhux governattivi.

Kont kapitali (kodiċi 994)

Il-kont kapitali jkopri t-transazzjonijiet kollha li jinvolvu r-riċeviment jew pagament ta’ trasferimenti kapitali u l-akkwist/it-trasferiment ta’ attiv mhux prodott u mhux finanzjarju.

Kont finanzjarju (kodiċi 995)

Il-kont finanzjarju jkopri t-transazzjonijiet kollha assoċjati ma’ bdil fil-proprjeta fl-attiv u passiv finanzjarju barrani ta’ ekonomija. Dawn il-bidliet jinkludu l-ħolqien u l-likwidazzjoni ta’ obbligi fuq, jew mill-bqija tad-dinja. Il-komponenti kollha huma kklassifikati skond it-tip ta’ investiment jew sottodiviżjoni funzjonali (investiment dirett, investiment tal-portafoll, derivattivi finanzjarji, investmenti oħra, attiv ta’ riserva).

INVESTMENT DIRETT (KODIĊI 500)

Investiment dirett barrani hu l-kategorija ta’ investiment internazzjonali li jirrifletti l-għan ta’ entità residenti f’ekonomija waħda (investitur dirett) li jakkwista interess fit-tul f’intrapriża residenti f’ekonomija barra minn dik ta’ l-investitur (investiment dirett f’intrapriża). “Interess fit-tul” jimplika l-eżistenza ta’ relazzjoni fuq medda ta’ żmien bejn l-investitur dirett u l-intrapriża u ammont sinifikanti ta’ influwenza mill-investitur fuq il-ġestjoni ta’ l-intrapriża ta’ invesitment dirett. Investiment dirett jinkludi t-transazzjoni tal-bidu bejn iż-żewġ entitatijiet – jiġifieri, it-transazzjoni li tistabbilixxi r-relazzjoni ta’ l-investiment dirett – u t-transazzjonijiet ta’ wara kollha bejniethom u bejn intrapriżi affiljati, kemm inkorporati kif ukoll mhux inkorporati.

Investiment dirett barra mill-pajjiż (kodiċi 505)

Investiment dirett huwa klassifikat primarjament fuq bażi direzzjonali – investiment dirett minn residenti barra il-pajjiż u investiment minn mhux residenti fl-ekonomija dikjaranti.

Kapital ta’ ekwità (kodiċi 510)

Kapital azzjonarju jinkludi ekwità f’fergħat, l-ishma kollha (kemm li għandhom vot kif ukoll li m’għandhomx) f’kumpanniji sussidjarji u assoċjati (ħlief ishma prefenzjali mhux parteċipanti li jitqiesu bħala sigurtà fuq debitu u li huma nklużi bħala kapital ta’ investiment dirett), u kontibuzzjonijiet kapitali oħra. Kapital ta’ ekwità jkopri wkoll l-akkwist ta’ ishma minn intrapriża b’investiment dirett fl-investitur dirett tagħha.

Dħul re-investit (kodiċi 525)

Dħul re-investit jikkonsisti fis-sehem ta’ l-investitur dirett (bħala proporzjon għall-parteċipazzjoni diretta fl-ekwità) ta’ qligħ mhux imqassam bħala dividendi minn kumpanniji sussidjarji u assoċjati u qligħ minn fergħat mhux mibgħut lill-investitur dirett. Dan id-dħul ri-investit huwa mniżżel bħala dħul flimkien ma’ transazzjoni kapitali ta’ tpaċċija.

Investimenti kapitali diretti oħra (kodiċi 530)

Investimenti kapitali diretti oħra (jew transazzjonijiet ta’ debiti fi ħdan kumpannija) ikopru l-fondi mislufa u msellfa - inklużi sigurtajiet fuq debiti, kreditu mill-fornituri u ishma prefenzjali mhux parteċipanti (li jitqiesu bħala sigurtajiet fuq debiti) - bejn investituri diretti u kumpanniji sussidjarji, fergħat, u kumpanniji assoċjati. Talbiet fuq debiti lill-investitur dirett mill-intrapriża ta’ investiment dirett huma wkoll imniżżla bħala kapital minn investiment dirett.

Investiment dirett fl-ekonomija dikjaranti (kodiċi 555)

Investiment dirett huwa kklassifikat primarjament fuq bażi direzzjonali –investiment dirett minn residenti għal barra il-pajjiż u investiment minn non-residenti fl-ekonomija dikjaranti.

Kapital ta’ ekwità (kodiċi 560)

Kapital ta’ ekwità jinkludi ekwità f’fergħat, l-ishma kollha (kemm li għandhom vot u anki li m’għandhomx) f’kumpanniji sussidjarji u assoċjati (ħlief ishma prefenzjali li ma jipparteċipawx li jitqiesu bħala sigurtajiet fuq debiti u huma nklużi bħala kapital investit dirett ieħor), u kontibuzzjonijiet kapitali oħra. Kapital azzjonarju jkopri wkoll l-akkwist ta’ ishma minn intrapriża b’investiment dirett fl-investitur dirett tagħha.

Dħul ri-investit (kodiċi 575)

Dħul re-investit jikkonsisti fis-sehem ta’ l-investitur dirett (bħala proporzjon għall-parteċipazzjoni diretta fl-ekwità) ta’ qligħ mhux imqassam bħala dividendi minn kumpanniji sussidjarji u assoċjati u qligħ minn fergħat mhux mibgħut lill-investitur dirett. Dan id-dħul ri-investit hu mniżżel bħala dħul flimkien ma’ transazzjoni kapitali ta’ tpaċċija.

Kapital ieħor ta’ investiment dirett (kodiċi 580)

Kapital ieħor ta’ investiment dirett (jew transazzjonijiet ta’ debitu fi ħdan kumpannija) ikopri l-fondi mislufa u mselfa - inklużi sigurtajiet fuq debiti, kreditu mill-fornituri u ishma prefenzjali li ma jipparteċipawx (li jitqiesu bħala sigurtajiet fuq debiti) - bejn investituri diretti u kumpanniji sussidjarji, fergħat, u kumpanniji assoċjati. Talbiet fuq debiti lil investitur dirett mill-intrapriża ta’ investiment dirett huma wkoll imniżżla bħala kapital ta’ investiment dirett.

INVESTIMENT TA’ PORTAFOLL (KODIĊI 600)

Investment ta’ portafoll ikopri t-transazzjonijiet fl-ekwità u s-sigurtajiet fuq debiti. Is-sigurtajiet fuq debiti jerġgħu jinqasmu f’bonds u noti, strumenti tas-swieq monetarji, u derivattivi finanzjarji meta d-derivattivi jiġġeneraw talbiet u obbligi finanzjarji. Sakemm dawn ma jkunux kategorizzati jew bħala investiment dirett jew bħala attiv ta’ riserva.

Derivattivi finanzjarji (kodiċi 910)

Kuntratt ta’ derivattivi finanzjarji huwa strument finanzjarju li huwa marbut ma’ strument jew indikatur jew komodità finanzjarja speċifika oħra u li permezz tiegħu riskji finanzjarji speċifiċi (bħal riskju fuq rata ta’ interess, riskju fuq kambju barrani, riskji fuq prezzijiet ta’ ekwità u oġġetti, riskji ta’ kreditu eċċ.) jistgħu, jiġu nnegozjati fis-swieq finanzjarji f’isimhom stess.

INVESTMENTI OĦRA (KODIĊI 700)

Il-partita ta’ investimenti oħra tiġi definita bħala kategorija tal-bqija li tinkludi t-transazzjonijiet finanzjarji kollha mhux koperti minn investiment dirett, investiment ta’portafoll, derivattivi finanzjarji jew kontijiet ta’ attiv ta’ riserva.